**Sopronnémeti Község Önkormányzata Képviselő-testülete**

**Sopronnémeti, Petőfi u. 22.**

Tel./Fax.: 96/285-394 e-mail: sopronnemeti@freemail.hu

S/182-10/2018.ny.



**J e g y z ő k ö n y v**

Készült Sopronnémeti Község Önkormányzata Képviselő-testületének 2018. október 1-én 1830 órai kezdettel az Önkormányzat tanácskozó termében tartott

nyilvános üléséről.

Jelen vannak:

Bognár Sándor polgármester

Szabóné Németh Mária alpolgármester

Kocsis Józsefné

Paál Szabolcs

Vargáné Bella Éva képviselő

Farádi Közös Önkormányzati Hivatal részéről:

Pálfi Zoltánné jegyző

A lakosság köréből nem jelent meg senki.

Bognár Sándor polgármester köszönti a testületi ülésen megjelenteket, megállapítja, hogy a Képviselő-testület 5 tagjából jelen van 5 fő, az ülés határozatképes.

Jegyzőkönyv-hitelesítőnek javasolja Szabóné Németh Mária és Vargáné Bella Éva képviselőt.

A szavazásban résztvevő képviselők száma 5 fő.

A képviselő-testület 5 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 65/2018. (X.1.) határozata**

A képviselő-testület Szabóné Németh Mária és Vargáné Bella Éva képviselőt megválasztja jegyzőkönyv-hitelesítőnek.

Felelős: Bognár Sándor polgármester

Határidő: azonnal

Bognár Sándor polgármester javaslatot tesz az ülés napirendjére, kéri, hogy a kiküldött meghívóban szereplő napirendet fogadja el a testület.

Napirend:

1. Beszámoló a lejárt határidejű határozatok végrehajtásáról

Előadó: Bognár Sándor polgármester

1. Tájékoztató az előző ülés óta eltelt fontosabb eseményekről

Előadó: Bognár Sándor polgármester

1. Javaslat a Bursa Hungarica Felsőoktatási Ösztöndíjpályázat 2019. évi fordulójához való csatlakozásra

Előadó: Bognár Sándor polgármester

Zárt ülés

1. Döntés szociális ügyekben

A szavazásban résztvevő képviselők száma 5 fő.

A képviselő-testület 5 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 66/2018. (X.1.) határozata**

A képviselő-testület elfogadja a napirendre tett javaslatot.

Felelős: Bognár Sándor polgármester

Határidő: azonnal

**Napirend tárgyalása:**

1. Beszámoló a lejárt határidejű határozatok végrehajtásáról

Bognár Sándor polgármester:

* Az 56/2018. (VIII.24.) határozattal döntöttünk szociális tüzelőanyag támogatás benyújtásáról. A pályázat beadásra került.
* Az 57/2018. (VIII.24.) határozattal elfogadtuk, hogy az idei évben is támogatjuk az általános és középiskolás gyermekek tanévkezdését. Jelen ülésen kerülnek elbírálásra a beadott kérelmek.
* Az 58/2018. (VIII.24.) határozatban a 264 helyrajzi szám alatti „Takács-ház” fűtéskorszerűsítéséről döntöttünk. A tervezés folyamatban.
* Az 59/2018. (VIII.24.) határozattal a „Reki” pályázat módosításáról döntöttünk. A módosított összeggel került beadásra a pályázat.
* A 60/2018. (VIII.24.) határozat szerint nem fogadtuk el a szilsárkányi háziorvosi körzetre vonatkozó közreműködői szerződést. Szilsárkány Község Önkormányzatát értesítettük a döntésről a jegyzőkönyvi kivonat megküldésével.
* A 61/2018. (VIII.24.) határozattal döntöttünk Tóth Zoltán falugondnoki kinevezéséről. A falugondnok egy hét után felmondott.
* A 64/2018. (IX.12.) határozat szerint újra meghirdetésre kerül a falugondnoki állás. A pályázatra már több jelentkező is van, a jelentkezési határidő még nem járt le.

Kérem, aki egyetért a lejárt határidejű határozatok végrehajtásáról szóló beszámolóval, kézfeltartással jelezze.

A szavazásban résztvevő képviselők száma 5 fő.

A képviselő-testület 5 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 67/2018. (X.1.) határozata**

A képviselő-testület a lejárt határidejű határozatok végrehajtásáról szóló beszámolót elfogadja.

Felelős: Bognár Sándor polgármester

Határidő: azonnal

1. Tájékoztató az előző ülés óta eltelt fontosabb eseményekről

Bognár Sándor polgármester:

* Fűtéskorszerűsítés megtörtént a „Takács-házban” .
* „Takács-ház” melléképületének tetőszerkezete lebontásra került.
* Felszólítást kaptunk „Dalka-ház” a lebontására, amiben tulajdoni hányaddal rendelkezünk.
* Október 6-án szüreti mulatság lesz.
* Emlékparkban a szomorú fűzfát javaslom kivágásra.
* Lomtalanítás volt az elmúlt hétvégén.
* Betörtek a pályára, a tettes meglett.
* A falugondnok felmondott, a pályázat kiírásra került, helyettesítéssel látjuk el a feladatot.
* Az egyik közmunkás felmondott
* Az egyik szociális bérlakásban kazáncsere szükséges.
* Idősek klubja helyiségre redőnyt szeretnének vetetni a klubtagok

Kérem, aki egyetért az előző ülés óta eltelt fontosabb eseményekről szóló beszámolóval, kézfeltartással jelezze.

A szavazásban résztvevő képviselők száma 5 fő.

A képviselő-testület 5 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 68/2018. (X.1.) határozata**

A képviselő-testület elfogadja az előző ülés óta eltelt fontosabb eseményekről szóló beszámolót.

Felelős: Bognár Sándor polgármester

Határidő: azonnal

1. Javaslat a Bursa Hungarica Felsőoktatási Ösztöndíjpályázat 2019. évi fordulójához való csatlakozásra

Bognár Sándor polgármester: Javaslom, hogy a korábbi évekhez hasonlóan, most is csatlakozzunk a felsőoktatási ösztöndíjpályázat 2019. évi fordulójához.

A szavazásban résztvevő képviselők száma 5 fő.

A képviselő-testület 5 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 69/2018. (X.1.) határozata**

1. Az önkormányzat a jogszabálynak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Ösztöndíjpályázat 2019. évi pályázati fordulójához.
2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiataltok részére kiírandó Bursa Hungarica Felsőoktatási Önkormányzati Ösztöndíjrendszer 2019. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.
3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2019. évi fordulója keretében a beérkezett pályázatokat és a pályázatokról hozott döntését a <https://bursa.emet.hu/onk/tonkbelep.aspx> internet címen elérhető EPER-Bursa rendszerben rögzíti.
4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.
5. A képviselő-testület felhatalmazza a polgármestert a csatlakozásról, valamint az elektronikus adatbázis használatáról szóló nyilatkozat aláírására és az Emberi Erőforrás Támogatáskezelő részére (1381 Budapest, Pf: 1418) történő megküldésére

Felelős: Bognár Sándor polgármester

Határidő: azonnal illetve 2018. október 3.

Miután más tárgy nincs, hozzászólás nem érkezik, Bognár Sándor polgármester zárt ülést rendel el.

kmf.

Bognár Sándor Pálfi Zoltánné

polgármester jegyző

Szabóné Németh Mária Vargáné Bella Éva

jegyzőkönyv-hitelesítő